Тхак1ом ынэгу нафэу лъэпкъ напэр к1этын фаеу зэрэщытым къыхэк1ык1э, ар чанэу обществэм щык1орэ духовнэ процессхэм ахэлажьэ, бгъу зэфэшъхьафхэмк1э, художественнэ образхэмк1э, характер гъэнэфагъэхэмк1э ц1ыфым ищы1эныгъэ къегъэлъагъо. Лъэпкъ шэныр (национальнэ характерыр) хъишъэм къызэрэпкъырык1рэр писателым итхылъхэмк1э къеушыхьаты. Уахътэм епсыхьэ ык1и зэблехъу лъэпкъ шэныр, арышъ, ар хъишъэм емыпхыгъэу, уахътэр к1оц1ырымыхьэу  бгъэпсын плъэк1ыщтэп.